**КМЕТСТВО С. ДОБРУША ОБЩИНА КРИВОДОЛ ОБЛАСТ ВРАЦА**

**ЗАПОВЕД**

№ 6

с.Добруша , 08.10.2019 год.

На основание чл.44,ал.2 от ЗМСМА, във връзка с чл.175 – 201 от Изборния кодекс, с цел нормалното протичане на предизборната кампания за насрочените на 27.10.2019 год. избори за общински съветници и кметове,

**НАРЕЖДАМ:**

Във връзка с чл.183,ал.3 от изборния кодекс:

1.Определям места за поставяне на плакати и агитационно – пропагандни материали за с.Добруша, както следва:

- Стената на оградата на Училището.

- Таблата на двете автобусни спирки в селото.

-На къщи и огради агитационните материали да се поставят с разрешение на собственика на имота.

2. Забранява се лепенето на агитационни материали върху сгради и имоти – публична държавна или общинска собственост / кметство,училище,читалище/.

3.Забранява се поставянето на агитационни материали върху дървета и стълбове на електропреносната мрежа.

4.Забранява се поставянето на агитационни материали на партии, коалиции от партии и инициативни комитети в изборните помещения, както и на разстояние, по- малко от 50 метра от входа на сградата, в която е изборното помещение, през изборния ден и до края на гласуването.

Ивайло Илиев

Кмет с.Добруша